section_heading: Razdoblje nakon 1. svj. rata
paragraph_text: mini|desno|260px|Tribina North Stand s prepoznatljivim AV logom napravljenim od obojenih stolica. Sudjelovanje Velike Britanije u prvom svjetskom ratu dovelo je do pogoršanja ekonomske situacije u zemlji te povećanja troškova tako da se na stadionu nije ništa radilo. U travnju 1922. je započela izgradnja nove Trinity Road Stand tribine koju je dizajnirao Archibald Leach. Ona je djelomično otvorena tijekom kolovoza iste godine. Radovi su nastavljeni tijekom sezone 1922./23. a sama tribina je službeno otvorena 26. siječnja 1924. Na ceremoniji svečanog otvaranja tribine sudjelovao je tadašnji vojvoda od Yorka, kasnije budući engleski kralj Đuro VI.<ref>Simon Inglis (1997.), 118. str. Stadion je tada mogao primiti oko 75.000 gledatelja dok su u konačnici troškovi izgradnje tribine iznosili 89.000 funti. Taj iznos je razljutio upravu kluba koja je naredila da se provede istraga o cijeni izgradnje. Zbog toga je 1925. godine tadašnji predsjednik Rinder bio primoran podnijeti ostavku.<ref>Simon Inglis (1997.), 119. - 122. str.